**Ministru kabineta rīkojuma projekta “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 “Demogrāfijas pasākumi"” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar likuma “Par valsts budžetu 2020. gadam” 52.panta pirmo daļu budžeta resora "74. Gadskārtējā valsts budžeta izpildes procesā pārdalāmais finansējums" programmā 11.00.00 “Demogrāfijas pasākumi" mājokļu pieejamības pasākumiem daudzbērnu ģimenēm rezervēts finansējums 3 600 000 *euro* apmērā. Atbilstoši minētā likuma panta otrajai daļai pēc attiecīgā normatīvā akta pieņemšanas par demogrāfijas pasākumu ietvaros plānotajiem mājokļu pieejamības pasākumiem daudzbērnu ģimenēm finanšu ministram ir tiesības pārdalīt ministrijai vai citai centrālai valsts iestādei apropriāciju ne vairāk kā 3 600 000 *euro* apmērā atbilstoši Ministru kabineta lēmumam, ja Saeimas Budžeta un finanšu (nodokļu) komisija piecu darba dienu laikā no attiecīgās informācijas saņemšanas dienas ir to izskatījusi un nav iebildusi pret apropriācijas pārdali. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija sadarbībā ar Demogrāfisko lietu centru ir izstrādājusi Ministru kabineta noteikumu projektu “Grozījumi Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”” (VSS-288), ar mērķi ir pilnveidot valsts palīdzības sniegšanu, piešķirot subsīdiju un atbalstot daudzbērnu ģimenes.  Daudzbērnu ģimenēm ir nepieciešama lielāka dzīvojamā platība, jo ģimenē ir vairāk locekļu, taču vidēji ieņēmumi uz vienu ģimenes locekli ir mazāki lielāka apgādājamo skaita dēļ. Līdz ar to ar vienādiem ienākumiem, daudzbērnu ģimene var atļauties mazāku aizdevumu un attiecīgi iegādāties mazāku/nekvalitatīvāku mājokli nekā ģimene ar vienu bērnu, jo daudzbērnu ģimene var atļauties mazākus ikmēneša maksājumus par kredītu. Daudzbērnu ģimenēm ir nepieciešams arī ilgāks laiks, lai izveidotu uzkrājumus mājokļa pirmajai iemaksai, īpaši, ņemot vērā, ka nepieciešams arī lielāks mājoklis.  Lai veicinātu mājokļu pieejamību daudzbērnu ģimenēm, tai skaitā mājokļiem, kuri saskaņā ar MK noteikumu nr.383 17.punktu izpilda prasības gandrīz nulles enerģijas ēkām, atbalsta programmas “Balsts” ietvaros paredzēts daudzbērnu ģimenēm piešķirt subsīdiju mājokļa iegādei. Programmas ietvaros paredzēts atbalsts noteikumu 6.3. un 6.4.punktā minētajām personām, kuru vidējie ienākumi uz vienu ģimenes locekli mēnesī iepriekšējo 12 mēnešu laikā kopsummā bruto nepārsniedz 17 000 *euro*, nepārsniedzot 50% no darījuma summas, šādā apmērā:  - noteikumu 6.3.punktā minētajām personām - 8 000 *euro*;  - noteikumu 6.3.punktā minētajām personām, ja mājoklis izpilda prasības gandrīz nulles enerģijas ēkām- 10 000 *euro*;  - noteikumu 6.4.punktā minētajām personām - 10 000 *euro*;  - noteikumu 6.4.punktā minētajām personām, ja mājoklis izpilda prasības gandrīz nulles enerģijas ēkām - 12 000 *euro*.“  Tāpat kā attiecībā uz ģimenēm ar vismaz vienu vai gaidāmu pirmo bērnu darījuma summa nedrīkst pārsniegt 250 000 *euro* maksimālo slieksni, tāpat arī atbalsta programmas “Balsts” subsīdijas saņemšanai, dzīvojamās telpas iegādes vai būvniecības darījuma maksimālā summa nedrīkst pārsniegt 250 000 *euro*.  Atbalsta programma “Balsts” risinās šādas daudzbērnu ģimeņu mājokļu pieejamības problēmas:  1) subsīdija ļaus samazināt mājokļa darījumam nepieciešamo aizdevuma summu, attiecīgi ar ienākumiem atbilstošiem ikmēneša kredīta maksājumiem ģimene varēs atļauties lielāku vai labāku mājokli. Piemēram, ja daudzbērnu ģimenes ienākumi ir 1 400 *euro*, kredīta maksājumam iespējams novirzīt līdz 20% no ienākumiem jeb 280 *euro*/mēnesi, kas atbilst aizdevumam 62 000 *euro* apmērā (15% pirmā iemaksa, 20 gadi, likme 2.5%), par kuru mikrorajonā var iegādāties 75m2 dzīvokli (2019. gada decembrī Rīgas mikrorajonos sērijveida dzīvokļu vidējā cena 819 *euro*/m²). Savukārt, izmantojot atbalsta programmu “Balsts”, ar tādiem pašiem ienākumiem 3 bērnu ģimene var iegādāties vidēji par 10m2 lielāku mājokli 70 000 *euro* vērtībā);  2) subsīdija ļauj saīsināt pirmās iemaksas uzkrāšanai nepieciešamo laiku. Ja ģimene uzkrājumiem no 1 400 *euro* ienākumiem novirza 100 *euro*/mēnesī jeb 7% no ienākumiem, pirmās iemaksas 3 500 *euro* sakrāšanai (5% no 70 000 *euro*, izmantojot mājokļu galvojumu programmu) nepieciešami 35 mēneši jeb gandrīz 3 gadi. Programma “Balsts” ļaus būtiski ātrāk tikt pie nepieciešamā mājokļa iegādes un tā varēs aizstāt pirmo iemaksu.  Atbalsta programmas “Balsts” finansējums iedzīvotājiem būs pieejams ar kredītiestāžu starpniecību, kas būs noslēgušas ar Altum sadarbības līgumus, sadarbības līgumos iekļaujot arī šī finansējuma izsniegšanas nosacījumus daudzbērnu ģimenēm. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 3 510 000 | 0 | 3 600 000 | 0 | 3 600 000 | 0 |
| 2.1. valsts pamatbudžets | 0 | 3 510 000 | 0 | 3 600 000 | 0 | 3 600 000 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | - 3 510 000 | 0 | -3 600 000 | 0 | -3 600 000 | 0 |
| 3.1. valsts pamatbudžets | 0 | - 3 510 000 | 0 | -3 600 000 | 0 | -3 600 000 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | + 3 510 000 | X | +3 600 000 | X | +3 600 000 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu atbalsta programmas “Balsts” īstenošanu 2020.gada 6 mēnešiem nepieciešams finansējums 3 510 000 euro apmērā. Īpaši liels pieprasījums pēc programmas prognozēts 2020.gadā, kad programmas īstenošana tiks uzsākta un ģimenēm, kas nav varējušas uzkrāt vai pašreiz krāj pirmo iemaksu dzīvokļa iegādei, pavērsies iespēja iegādāties mājokli, negaidot vairākus gadus pirmās iemaksas sakrāšanai. Līdz ar to 2020.gada 6 mēnešos pieprasījums plānots kā turpmākajos gados ik gadu, kad pieprasījums stabilizēs un būs atbilstošs ģimeņu mājokļa iegādes vajadzībām. Garantijas 2020.gada 6 mēnešos, ja ģimenē 3 un vairāk bērni – 390; vidējais darījums, ja ģimenē 3 un vairāk bērni – 91 000 *euro*; vidējā izmaksātā Balsts summa – 9 000 = nepieciešamais budžeta finansējums 2020. gada 6 mēnešos sastādīs – 3 510 000 *euro*.  Lai nodrošinātu atbalsta programmas “Balsts” īstenošanu 2021. un 2022.gadā nepieciešams finansējums 3 600 000 euro apmērā. Garantijas gadā, ja ģimenē 3 un vairāk bērni – 400; vidējais darījums, ja ģimenē 3 un vairāk bērni – 91 000 *euro*; vidējā izmaksātā Balsts summa – 9 000 *euro*. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav paredzētas | | | | | | |
| 8. Cita informācija | Atbalsta programmas “Balsts” finansēšanai 2020.gadam nepieciešamais finansējums 3 510 000 *euro* apmērā, 2021.gadam un 2022.gadam ik gadu 3 600 000 *euro* apmēra tiks nodrošināts saskaņā ar likuma “Par valsts budžetu 2020. gadam” 52.panta 1.daļu budžeta resora "74. Gadskārtējā valsts budžeta izpildes procesā pārdalāmais finansējums" programmā 11.00.00 “Demogrāfijas pasākumi" mājokļu pieejamības pasākumiem daudzbērnu ģimenēm rezervētā finansējuma 3 600 000 *euro* apmērā ik gadu ietvaros. | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Ministru kabineta rīkojuma projekts “Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 “Demogrāfijas pasākumi"” saistīts ar Ministru kabineta noteikumu projektu “Grozījumi Ministru kabineta 2018. gada 20. februāra noteikumos Nr. 95 “Noteikumi par valsts palīdzību dzīvojamās telpas iegādei vai būvniecībai”” (VSS-288), kurā ietverti atbalsta programmas “Balsts” subsīdijas piešķiršanas nosacījumi. |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ekonomikas ministrija, Finanšu ministrija |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Ekonomikas ministrs J. Vitenbergs

Vīza:

Valsts sekretārs E. Valantis